ฮาลิลฮอดซิช ตอบรับนั่งแท่นกุนซือใหม่ญี่ปุ่น
สำนักข่าวต่างประเทศรายงานวันที่ 5 มี.ค. ว่า วาฮิด ฮาลิลฮอดซิช อดีตผู้จัดการทีมชาติแอลจีเรีย ตอบรับเข้ามาทำหน้าที่เป็นผู้จัดการทีมคนใหม่ของทีมชาติญี่ปุ่น แทนที่ ฮาเวียร์ อกีร์เร  ที่โดนปลดออกจากตำแหน่งไปเมื่อต้นเดือน ก.พ. เรียบร้อยแล้ว,สำหรับ สมาคมฟุตบอลญี่ปุ่น (เจเอฟเอ) จัดการปลด ฮาเวียร์ อกีร์เร ออกจากตำแหน่งกุนซือหลังจากพาทีมทำผลงานได้อย่างน่าผิดหวัง ตกรอบ 8 ทีมสุดท้ายศึกเอเชียน คัพ 2015 และ อีกทั้งยังมีข่าวฉาวว่ามีส่วนพัวพันเกี่ยวกับคดีล้มบอลครั้นยังคุมบังเหียนให้กับ เรอัล ซาราโกซา ทีมจากลีกสเปนเมื่อปี 2011 อีกด้วย,รายงานล่าสุดระบุว่า  ฮาลิลฮอดซิช กุนซือชาวบอสเนีย วัย 62 ปี ตอบรับเข้ามาคุมทีมชาติญี่ปุ่นเรียบร้อยแล้ว โดยคาดกันว่าจะมีการคอนเฟิร์มอย่างเป็นทางการหลังจากการประชุมของบอร์ดบริหารสมาคมฟุตบอลญี่ปุ่น ในวันที่ 12 มี.ค. นี้ โดยคาดกันว่า ฮาลิลฮอดซิช จะได้รับค่าจ้างสูงถึง 2 ล้ายยูโรต่อปี  ซึ่งถือว่าสูงที่สุดของผู้จัดการทีมชาติญี่ปุ่นทุกคนก่อนหน้านี้,ทั้งนี้ ฮาลิลฮอดซิช เคยคุมทีมดังอย่าง ปารีส แซงต์ แชร์แมง รวมทั้งทีมชาติไอวอรี โคสต์ มาแล้ว โดยล่าสุดเพิ่งพาทีมชาติแอลจีเรีย ทะลุเข้าถึงรอบ 16 ทีมสุดท้าย ศึกฟุตบอลโลก 2014 ที่บราซิลอีกด้วย
วาฮิด ฮาลิลฮอดซิช อดีตกุนซือทีมชาติแอลจีเรีย ตอบรับเข้ามาทำหน้าที่เป็นผู้จัดการทีมคนใหม่ของทีมชาติญี่ปุ่น แทนที่ ฮาเวียร์ อกีร์เร  ที่โดนปลดออกจากตำแหน่ง เรียบร้อย
สมาคมฟุตบอลญี่ปุ่น,เจเอฟเอ,วาฮิด ฮาลิลฮอดซิช,ฮาเวียร์ อกีร์เร,ทีมชาติญี่ปุ่น,ข่าวกีฬา,ข่าว,ไทยรัฐออนไลน์